LIETUVOS RESPUBLIKOS SEIMO

TEISĖS IR TEISĖTVARKOS KOMITETAS

PAGRINDINIO KOMITETO PAPILDOMA IŠVADA (1)

DĖL LIETUVOS RESPUBLIKOS FARMACIJOS ĮSTATYMO NR. X-709 35 IR 351 STRAIPSNIŲ PAKEITIMO

ĮSTATYMo PROJEKTO NR. XIIIP-1939(2)

2020-06-30 Nr. 102-P-29

Vilnius

1. Komiteto posėdyje dalyvavo: komiteto pirmininkė Agnė Širinskienė, komiteto nariai: Vilija Aleknaitė Abramikienė, Rimas Andrikis, Arvydas Nekrošius, Česlav Olševski, Julius Sabatauskas, Lauras Stacevičius, Petras Valiūnas.

Komiteto biuro vedėja Dalia Komparskienė, patarėjos: Martyna Civilkienė, Jurgita Janušauskienė, Rita Karpavičiūtė, Dalia Latvelienė, Irma Leonavičiūtė, Rita Varanauskienė, Loreta Zdanavičienė, padėjėjos: Aidena Bacevičienė, Meilė Čeputienė, Rivena Zegerienė.

Kviestieji asmenys: Lietuvos Respublikos sveikatos apsaugos ministerijos atstovai: viceministrė Kristina Garuolienė, patarėja Miglė Domeikienė

2. Seimo kanceliarijos Teisės departamento išvados ir kitų ekspertų pasiūlymai: negauta.

3. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo narys Jurgis Razma 2020-06-26	1	Pasiūlymas: Pakeisti 35 straipsnio 5 dalį ir ją išdėstyti taip: „5. Ligoninės vaistinė – asmens sveikatos priežiūros įstaigos padalinys, aprūpinantis šią įstaigą vaistiniais preparatais ir (ar) vaistinių prekėmis. Ligoninės vaistinėje vaistiniai preparatai gali būti parduodami (išduodami) ir gyventojams tik tuo laiku, kai atitinkamame mieste nėra nei vienos dirbančios vaistinės.“	Nepritarti	Tokiu siūlymu būtų sudarytos išskirtinės sąlygos jau veikiančioms vaistinėms reguliuoti patekimo į rinką sąlygas ir realiai ligoninės vaistinėms niekada nebebūtų teisinio pagrindo steigtis, todėl nebūtų pasiektas įstatymo projekto tikslas. Taip pat nebūtų pasiekti kiti Projektu keliami tikslai: - Šiuo metu stacionare gydomiems pacientams gali būti išrašomi receptai vaistiniams preparatams, kuriuos jie turi įsigyti visuomenės vaistinėse. Pacientams kyla sunkumų, nes receptuose išrašytus vaistinius preparatus šiuo metu galima įsigyti tik visuomenės vaistinėse, o jie dažniausiai neturi galimybių ten nuvykti, todėl priversti kreiptis į artimuosius ar pažįstamus, kad nupirktų jiems reikiamų vaistinių preparatų. - Projektu siekiama gerinti pigiausių vaistinių preparatų, ypač pigiausių receptinių vaistinių preparatų, prieinamumą ambulatoriškai besigydantiems gyventojams. ASPĮ visus vaistinius preparatus perka viešojo konkurso būdu, dažniausiai vertindamos mažiausios kainos kriterijų, todėl įsigyja tik pigiausius vaistinius preparatus. Tuo tarpu visuomenės vaistinės vaistinius preparatus perka nesinaudodamos viešuoju konkursu ir asortimentą formuoja siekdamos maksimalaus pelno, todėl dažnai įsigyja vaistinius preparatus, kurie joms yra finansiškai naudingiausi, tačiau ne visada yra pigiausi pacientui. Pažymėtina, kad paskatinus gamintojų konkurenciją, kurie siektų, kad jų vaistas būtų pigiausias grupėje, būtų sutaupytos Privalomojo sveikatos draudimo fondo biudžeto lėšos, kurios būtų panaudojamos įtraukiant naujus inovatyvius vaistinius preparatus į vaistinių preparatų kompensavimo sistemą.
2.	Seimo narys Jurgis Razma 2020-06-26	2	Pasiūlymas: Pakeisti 351 straipsnio 1 dalį ir ją išdėstyti taip: „1. Siūlyti parduoti vaistinius preparatus nuotoliniu būdu gali tik vaistinės, išskyrus ligoninės vaistines ir šio straipsnio 3 dalyje nurodytus atvejus. Siūlymo parduoti vaistinius preparatus nuotoliniu būdu tvarką nustato sveikatos apsaugos ministras. Nuotoliniu būdu parduoti vaistiniai preparatai gali būti atsiimami vaistinėje ar pristatomi į gyventojo pageidaujamą vietą.“	Nepritarti	Siekiant gerinti vaistinių preparatų prieinamumą gyventojams ir atsižvelgiant, kad tai ypatingai aktualu ekstremaliųjų situacijų (karantino metu), kai gyventojams reikia vengti fizinio kontakto, 2020-06-25 TTK posėdyje pritarta Seimo nario A.Verygos pasiūlymui nustatyti, kad parduoti vaistinius preparatus nuotoliniu būdu galėtų ir ligoninės vaistinės.
3.	Seimo narys Raimundas Martinėlis 2020-06-29	1	Argumentai: Atsižvelgiant į tai, kad Lietuvoje vaistinių prieinamumas yra vienas geriausių Europos Sąjungoje yra neracionalu naudoti valstybės lėšas ir ligoninės vaistinėms leisti prekiauti vaistiniais preparatais ten, kur vaistinių prieinamumas ir taip yra geras. Tik tokiu atveju, jei asmens sveikatos priežiūros įstaigoje ar šalia jos nėra visuomenės vaistinės, ligoninės vaistinė galėtų vaistus išduoti ir gyventojams. Toks pasiūlymas leistų nenaudoti netikslingai valstybės lėšų bei užtikrintų pacientams vaistų prieinamumą ten, kur įsigyti vaistų gali būti sudėtingiau. Pasiūlymas: 1. Straipsnis. 35 straipsnio pakeitimas Pakeisti 35 straipsnio dalį ir išdėstyti jį taip: „5. Ligoninės vaistinė – asmens sveikatos priežiūros įstaigos padalinys, aprūpinantis šią įstaigą vaistiniais preparatais ir (ar) vaistinių prekėmis. Ligoninės vaistinėje vaistiniai preparatai gali būti parduodami (išduodami) ir gyventojams, jei asmens sveikatos priežiūros įstaigoje arba 7 kilometrų spinduliu aplink ją nėra visuomenės vaistinės“.	Nepritarti	Tokiu siūlymu būtų sudarytos išskirtinės sąlygos jau veikiančioms vaistinėms reguliuoti patekimo į rinką sąlygas ir realiai ligoninės vaistinėms niekada nebebūtų teisinio pagrindo steigtis, todėl nebūtų pasiektas įstatymo projekto tikslas. Taip pat nebūtų pasiekti kiti Projektu keliami tikslai: - Šiuo metu stacionare gydomiems pacientams gali būti išrašomi receptai vaistiniams preparatams, kuriuos jie turi įsigyti visuomenės vaistinėse. Pacientams kyla sunkumų, nes receptuose išrašytus vaistinius preparatus šiuo metu galima įsigyti tik visuomenės vaistinėse, o jie dažniausiai neturi galimybių ten nuvykti, todėl priversti kreiptis į artimuosius ar pažįstamus, kad nupirktų jiems reikiamų vaistinių preparatų. - Projektu siekiama gerinti pigiausių vaistinių preparatų, ypač pigiausių receptinių vaistinių preparatų, prieinamumą ambulatoriškai besigydantiems gyventojams. ASPĮ visus vaistinius preparatus perka viešojo konkurso būdu, dažniausiai vertindamos mažiausios kainos kriterijų, todėl įsigyja tik pigiausius vaistinius preparatus. Tuo tarpu visuomenės vaistinės vaistinius preparatus perka nesinaudodamos viešuoju konkursu ir asortimentą formuoja siekdamos maksimalaus pelno, todėl dažnai įsigyja vaistinius preparatus, kurie joms yra finansiškai naudingiausi, tačiau ne visada yra pigiausi pacientui. Pažymėtina, kad paskatinus gamintojų konkurenciją, kurie siektų, kad jų vaistas būtų pigiausias grupėje, būtų sutaupytos Privalomojo sveikatos draudimo fondo biudžeto lėšos, kurios būtų panaudojamos įtraukiant naujus inovatyvius vaistinius preparatus į vaistinių preparatų kompensavimo sistemą.

4. Balsavimo rezultatai: už – 6, prieš – 1, susilaikė – 1.

Komiteto pirmininkė	(Parašas)	Agnė Širinskienė

Teisės ir teisėtvarkos komiteto biuro patarėja Jurgita Janušauskienė